*Metadati attiecināmi uz periodu, sākot ar 2019. gada 2. ceturksni*

**Publikāciju statistikas rādītāji, piemērojot Iepirkumu vadlīnijas sabiedrisko pakalpojumu sniedzējiem Metadati**

**Datu apraksts**

Paziņojumu publikāciju dati sniedz informāciju par sabiedrisko pakalpojumu sniedzēju publicētajiem paziņojumiem saskaņā ar Iepirkumu vadlīnijām sabiedrisko pakalpojumu sniedzējiem pēc būvdarbu, piegāžu un pakalpojumu iepirkumu veida.

Sabiedrisko pakalpojumu sniedzēji, kuri piemēro Iepirkumu vadlīnijas sabiedrisko pakalpojumu sniedzējiem, Iepirkumu uzraudzības biroja tīmekļvietnē publicētajās iepirkumu publikācijās – sabiedrisko pakalpojumu sniedzēju iepirkumu vadlīniju paziņojums par iepirkumu, sabiedrisko pakalpojumu sniedzēju iepirkumu vadlīniju paziņojums par grozījumiem un sabiedrisko pakalpojumu sniedzēju iepirkumu vadlīniju paziņojums par rezultātiem – norāda noslēgto līgumu kopējās līgumcenas un iepirkumu veidu.

Lietotāji var iepazīties ar katra mēneša datiem par paziņojumu skaitu, kopējām līgumcenām EUR bez pievienotās vērtības nodokļa, kas iedalīti pēc iepirkumu veidiem.

Rādītāju kopums sniedz vispārēju informāciju par publikāciju daudzumu un tajās norādītajām līgumsummām kopā par noslēgtajiem iepirkuma līgumiem, piemērojot Iepirkumu vadlīnijas sabiedrisko pakalpojumu sniedzējiem.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju rādītāji / Saskaņā ar Iepirkumu vadlīnijām sabiedrisko pakalpojumu sniedzējiem*** tiek atjaunots saskaņā ar aktuālo [datu publicēšanas kalendāru](http://iub.gov.lv/lv/node/556) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Saskaņā ar Iepirkumu vadlīnijām sabiedrisko pakalpojumu sniedzējiem | par 2019. gada 2. ceturksni | 16.07.2019. |  |

**Datu pieejamība**

Apkopotie dati ir pieejami laikrindās, sākot no 2019. gada 2. ceturkšņa.

**Datu izplatīšanas formāts**

Ceturkšņa apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem paziņojumiem:

* sabiedrisko pakalpojumu sniedzēju iepirkumu vadlīniju paziņojums par iepirkumu, sabiedrisko pakalpojumu sniedzēju iepirkumu vadlīniju paziņojums par grozījumiem un sabiedrisko pakalpojumu sniedzēju iepirkumu vadlīniju paziņojums par rezultātiem atbilstoši Iepirkumu uzraudzības biroja 2019. gada 15. aprīļa Iepirkumu vadlīnijām sabiedrisko pakalpojumu sniedzējiem (spēkā no 07.05.2019.).

**Atskaites periods**

Atskaites periods ir kalendārais ceturksnis.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Konfidencialitāte**

Iepirkumu uzraudzības biroja tīmekļvietnē publicētie sabiedrisko pakalpojumu sniedzēju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Ceturkšņa griezumā apkopotie statistikas rādītāji kopumā atbilst lietotāju vajadzībām.

**Precizitāte**

Ceturkšņa apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts(at)iub.gov.lv |
| Informācijas departaments |
| Tālruņa numurs | 67326708 |

**Metadati pēdējo reizi atjaunoti**

16.07.2019.

**Saistītās tēmas**